
         PRESS RELEASE


Bratislava, január 2011   
Kampaň plyšových hračiek IKEA 2010

Organizácie UNICEF a Save the Children ďakujú zákazníkom IKEA® za príspevok 11,4 miliónov eur
Zákazníci a zamestnanci IKEA, ktorí sa pridali k IKEA hnutiu plyšových hračiek 2010, umožnili nadácii IKEA Foundation podporiť sumou 11,4 miliónOV eur projekty organizácií UNICEF a Save the Children zamerané na podporu práva detí mať prístup ku kvalitnému vzdelávaniu.

IKEA Foundation bola podporená sumou 1 euro za predaj každej plyšovej hračky a detskej knihy, z rekordného počtu 8,6 miliónov predaných plyšových hračiek a detských kníh, v období od 1. novembra do 23. decembra 2010 vo viac ako 300 obchodných domoch IKEA na celom svete, ako aj 1 eurom za predaj každého výrobku zo sortimentu Detská IKEA a každého špeciálneho detského jedla predaného počas záverečného týždňa kampane 2010 v reštauráciách IKEA. Od roku 2003 umožnila Kampaň plyšových hračiek získať 35,2 miliónov eur, ktoré pomáhajú 8 miliónom detí v takmer 40 krajinách. Zákazníci obchodného domu IKEA v Bratislave prispeli tento rok sumou €49 511, takže celková doteraz vyzbieraná suma zo Slovenska činí €186 580,50. 

IKEA Foundation je presvedčená, že všetky deti by mali mať prístup ku kvalitnému vzdelávaniu. Vďaka tomuto príspevku môžu organizácie UNICEF a Save the Children rozšíriť súčasné projekty a začať nové v 22 krajinách v Afrike, východnej Európe a v Ázii. Projekty prispievajú na lepšie vybavenie škôl vodou a toaletami, zlepšenie prístupu k vzdelávaniu detí menšín, na poskytovanie vzdelávacích pomôcok a na tréningy učiteľov s cieľom naučiť ich školiace techniky priateľské k deťom.   

„Sme veľmi vďační za podporu, ktorú zákazníci IKEA preukázali a pomohli tak zvýšiť sumu, ktorá pomôže deťom vo viacerých krajinách sveta realizovať ich základné právo na vzdelávanie,” hovorí Leila Pakkala, riaditeľka UNICEF pre získavanie zdrojov a partnerstvá.

„Chceli by sme sa poďakovať všetkým IKEA zákazníkom, ktorí sa zapojili do kampane. Vďaka nim a úsiliu pracovníkov IKEA na celom svete bude mať mnoho detí možnosť ísť do školy a získať vzdelanie. Sme im hlboko povďační za to, že sa k nám pridali a ďakujeme IKEA Foundation za jej boj za detské práva na zdravé, bezpečné detstvo a kvalitné vzdelávanie,” hovorí Elisabeth Dahlin, predsedníčka organizácie Save the Children -  riadiaceho výboru pre spoluprácu IKEA Foundation a generálna sekretárka Save the Children vo Švédsku. 
V spolupráci s UNICEF a Save the Children bolo uskutočnených a podporených aj niekoľko lokálnych charitatívnych projektov. Viac ako 10 krajín zorganizovalo zbierku „Daruj dvakrát”, v ktorej zákazníci IKEA darovali takmer 40 000 kúpených plyšových hračiek deťom z miestnych nemocníc, detských krízových centier a detských domovov. Na Slovensku zákazníci IKEA darovali 73 hračiek v celkovej hodnote €157, ktoré dostali deti z Krízového centra Dúha.  

Na Slovensku sa opäť uskutočnilo Rozprávkové pečenie UNICEF v IKEA Bratislava od 10. do 13. decembra 2010. Pečenie aj v tomto roku podporili slovenské osobnosti – Viki Ráková, Zuzana Haasová, Kristína Svarinská, Mária Čírová, Lucia Hablovičová, Lenka Šoóšová, Dušan Tittel, Michal Hvorecký a Martin Pyco Rausch. Úprimne im za ich podporu ďakujeme. Rozprávkové pečenie bolo spojené so zbierkou na výživové programy UNICEF. Celkovo sa podarilo vyzbierať €281,47. Súčasťou pečenia bola aj tvorba Vianočnej rozprávky UNICEF, ktorej úvod pre nás pripravil Michal Hvorecký, a ktorej pokračovanie vymysleli samotné deti. Rozprávka má názov „Los, ktorý sa vydal na veľkú cestu" a jej zápletku a koniec vám onedlho sprostredkujeme. 

„IKEA je pre UNICEF viac ako partner,“ povedala Jana Kelecsényi z UNICEF Slovensko. „Naše poďakovanie patrí IKEA aj za možnosť využiť priestor OD IKEA na predajné aktivity UNICEF a získavanie pravidelných darcov Priateľov detí UNICEF.“
Viac informácií o Kampani plyšových hračiek vám poskytne:

	IKEA Bratislava, s.r.o.
Jana Hrubcová
PR 
E-mail: jana.hrubcova@ikea.com

	UNICEF 
Anna Beňová
Tlačová tajomníčka 
E-mail: media@unicef.sk

O IKEA Foundation
Cieľom IKEA Foundation je vytvárať trvalo udržateľné a dlhotrvajúce zmeny na zlepšenie práv a životných príležitostí detí a mládeže. Pracuje so silnými strategickými partnermi, ktorí využívajú inovatívny prístup k dosiahnutiu rozsiahlych výsledkov v štyroch základných oblastiach detského života. V súčasnosti dané projekty využíva približne 100 miliónov detí. Viac sa dozviete na: www.ikeafoundation.org
O IKEA
IKEA je spoločnosť zaoberajúca sa nábytkom a bytovým zariadením, ktorú založil vo Švédsku v roku 1943 Ingvar Kamprad. Víziou IKEA je vytvárať lepší každodenný život pre mnohých ľudí. Obchodnou myšlienkou je ponúkať široký sortiment dobre navrhnutého, funkčného nábytku za také nízke ceny, aby si ho mohlo dovoliť čo najviac ľudí. IKEA má celkovo 320 obchodných domov v 38 krajinách/teritóriách, z ktorých je 37 vo vlastníctve a správe frančíz mimo IKEA Group. Obchodné domy IKEA Group privítali počas minulého roka celkovo 626 miliónov návštevníkov. Viac informácií nájdete na: www.ikea.sk
Detský fond UNICEF 

pôsobí vo viac ako 150 krajinách a teritóriách sveta, kde pomáha deťom prežiť a rozvíjať sa, od raného detstva až po obdobie dospievania. Zaisťuje zdravie a výživu detí, preventívne programy, núdzové dodávky liekov, vakcíny do rozvojových krajín, pitnú vodu, sanitáciu, základné vzdelanie, ochranu detí pred násilím, vykorisťovaním a AIDS. UNICEF je najväčší dodávateľ vakcín do rozvojových krajín a držiteľ Nobelovej ceny mieru za milióny zachránených detských životov. Propaguje a ochraňuje práva detí na celom svete, dohliada na ich dodržiavanie v zmysle Dohovoru o právach dieťaťa. Hoci patrí medzi agentúry OSN, UNICEF nie je, ani nikdy nebol financovaný z fondov OSN, ani nemá pridelenú pevnú rozpočtovú položku zo štátneho rozpočtu. UNICEF je financovaný z čisto dobrovoľných príspevkov jednotlivcov, firiem, nadácií a vlád. Z darovaných prostriedkov 93% používa priamo na programy pomoci deťom, 7% tvorí administratíva a programové náklady. www.unicef.org

Slovenský výbor pre UNICEF 
je slovenskou mimovládnou organizáciou, ktorá zbiera finančné prostriedky na pomoc deťom v núdzi prostredníctvom programov Detského fondu UNICEF a na Slovensku usiluje o implementáciu Dohovoru o právach dieťaťa, najmä formou advokácie a lokálnych programov. www.unicef.sk / www.priateliadeti.sk

